રાજકોટ તાલુકાના સરધાર ગામે રાજદીપ સોસાયટીમાં રહેતા અને બસ સ્ટેન્ડ પાસે બજારમાં ફ્રૂટ અને શાકભાજી રાખી થડો ચલાવતા કલ્પેશ પ્રવીણભાઈ સાંયજા નામના પટેલ વેપારીએ ગત સવારે અગ્યારેક વાગ્યે સરધાર ગામમાં પટેલ સમાજની વાડી પાસે ઝેરી દવા પી લેતા સારવાર અર્થે ૧૦૮ મારફત રાજકોટ ખસેડવામાં આવ્યો હતો આ અંગે જાણ થતા આજી ડેમ પોલીસ સ્ટેશનના પીએસઆઇ જી એન વાઘેલા અને સ્ટાફ દોડી ગયો હતો ત્યાં કલ્પેશ સાયંજાએ તેના જ ગામના અશોક વશરામભાઇ કિયાડા સામે ફરિયાદ નોંધાવતા જણાવ્યું હતું કે બે વર્ષ પૂર્વે સગા સંબંધીઓ પાસેથી પૈસા લઇ મકાન લીધું હતું તે ચૂકવવા અને ધંધામાં જરૂર પડતા મહેન્દ્રભાઈ ઉજીયા હસ્તક ગામના અશોક કિયાડા પાસેથી ૫ મહિના પૂર્વે ૧ લાખ ૧૦ ટકા વ્યાજે લીધા હતા જેનું ૧૦ હજાર દર મહિને વ્યાજ ભરતો હતો ધંધામાં મંદી આવતા વધુ પૈસાની જરૂર ઉભી થતા ૨ મહિના પૂર્વે દર અઠવાડીએ ૫ હજાર વ્યાજ લેખે ૫૦ હજાર લીધા હતા તેમજ ૨૦ દિવસ પૂર્વે દૈનિક ૩ હજાર વ્યાજ લેખે ૫૦ હજાર લીધા હતા છેલ્લા ૧૫ દિવસથી ધંધો ચાલતો ન હોય વ્યાજ નહિ ભરી શકતા અશોકભાઈ અવારનવાર આવી ધમકી આપી વ્યાજની પઠાણી ઉઘરાણી કરતા હતા શનિવારે બપોરે વ્યાજના રૂપિયા અને વધારાના ૫૦ હજાર સોમવાર સુધીમાં નહિ આપે તો સારાવાટ નહિ રહે તેવી ધમકી આપી જતા રહ્યા હતા રવિવારે સવારે ટીનાભાઈની વાડીએ રમેશભાઈ સાથે ગયો હતો અને ત્યાંથી કપાસમાં છાંટવાની દવા બોટલમાં ભરીને રમેશભાઈ સાથે પરત આવી ગયો હતો ધમકીથી કંટાળી પટેલ સમાજની વાડી પાસે આ દવા ગટગટાવી લીધી હતી પોલીસે મનીલેન્ડ એક્ટ મુજબ ફરિયાદ નોંધી વ્યાજની તોતિંગ ઉઘરાણી કરતા આરોપીની શોધખોળ હાથ ધરી છે.